stanford-oval/wikipedia huggingface dataset:
פוקס ניוז
תוכניות בערוץ

Fox & Friends, תוכנית הבוקר המונחית על ידי סטיב דוסי, בריאן קילמיד ואיינסלי אירהרדט
Studio B מונחה על ידי שפרד סמית' וטרייס גלאגר בסופי השבוע
Your World, תוכנית הכלכלה והעסקים העיקרית, מונחית על ידי ניל קבוטו
The Big Story מונחה על ידי ג'ון גיבסון
Special Report with Bret Baier, תוכנית המוקדשת בעיקרה לחדשות פוליטיות, מונחית על ידי ברט בייר
The Fox Report מונחה על ידי שפארד סמית' וטרייס גלאגר בסופי השבוע
Hannity, תוכניתו של שון האניטי
The Five, תוכנית בהנחיה משותפת של 5 משתתפים קבועים
Jesse Watters Primetime בהגשת ג'סי ווטרס
Gutfeld!, תוכנית אירוח לילית יומית בהנחיית גרג גאטפלד, עם קאט טימף וטיירוס כמשתתפים קבועים
תוכניות בערוץ > תוכניות עבר

Hannity & Colmes, תוכנית בה המנחים שון האניטי השמרן ואלן קולמס הליברלי מנהלים את הדיונים הפוליטיים העדכניים עם אורחים ואנליסטים, נסתיימה ב-2009
GB - תוכנית שהוגשה עד אמצע 2011 על ידי גלן בק (ראשי התיבות של שמו מהוות את שם התוכנית). גלן בק היה אחד המנחים הפופולריים ביותר בערוץ ובתוכניתו ראיין אורחים ודיבר על שלל הנושאים שעל הפרק בפוליטיקה של ארצות הברית. לא אחת נמתחה עליו ביקורת בטענה שהוא בוטה מדי בביקורתו כלפי המפלגה הדמוקרטית ואנשי השמאל בארצות הברית. במהלך 2009 אירח גלן בק בתוכניתו את בנימין נתניהו.
On the Record, תוכנית שהונחתה על ידי גרטה ואן ססטרן בין השנים 2002–2016
The Kelly File, בהנחייתה של מייגן קלי בין השנים 2013–2017
The O'Reilly Factor, הייתה תוכנית הפריים טיים המצליחה של הערוץ בשנים 1996–2017, שהציגה פרשנויות וראיונות על ידי ביל אוריילי. התוכנית שנויה במחלוקת בארצות הברית בשל גישתו הלוחמנית של אוריילי, שנוטה לא אחת להרים את קולו על אורחיו ואף להורות על כיבוי המיקרופונים שלהם וסילוקם מהאולפן אם הוא מתנגד להתנהלותם בדיון. התוכנית גורפת את הרייטינג הגבוה מבין כל תוכניות ערוצי החדשות בארצות הברית.
Tucker Carlson Tonight, תוכניתו של טאקר קרלסון
ראו גם

פוקס
Fox Kids
הערות שוליים

↑  רן דגוני, ‏"פוקס ניוז": חשדות לדליפת מידע בטחוני רגיש של ארה"ב מקומברס ואמדוקס; החברות מכחישות בתוקף, באתר גלובס, 16 בדצמבר 2001
↑  Cable News: Fact Sheet, 29 April 2015
↑  Mark Joyella, Fox News Dominates May Ratings, But CNN Prime Time Jumps 117% (באנגלית), באתר פורבס, ‏2 ביוני 2020
↑  אביבה קרול, ‏למכורים לחדשות - גם בלומברג ופוקס ניוז בלוויין, באתר גלובס, 6 בפברואר 2002
↑  לא משתלם להיות שופר: "פוקס ניוז" התפשרה באחד ממשפטי הדיבה הגדולים בארצות הברית, באתר וואלה, 19 באפריל 2023;
היסטוריה: פוקס ניוז שיקרה לצופיה ותשלם 787.5 מיליון דולר, באתר אייס, 19 באפריל 2023
1 2   פוקס ניוז חטפה תביעה של 1.6 מיליארד דולר - ומנכ"לית הערוץ עומדת למבחן, באתר TheMarker‏, 20 באוקטובר 2022
1 2 3   ענת באלינט, האולפנים התאהבו ברייטינג, והפכו את בן גביר לכוכב, באתר הארץ, 3 באוגוסט 2023
1 2 3  Peter Baker, Inside the Panic at Fox News After the 2020 Election, הניו יורק טיימס, 4 במרץ 2023
↑  Lloyd Lee, Text message shows Fox News president refused to air Nevada election results because it would have sealed Biden's victory, The New York Times reports, Business Insider India, Mar 05 2023
↑  נשיא פוקס ניוז פורש על רקע חשדות שהטריד מינית, באתר ynet, 21 ביולי 2016
↑  בריאן סטלטר, Fox News under federal investigation over Ailes settlement payments,‏ CNN,‏ 16 בפברואר 2017
↑  Terry Gross,Will Fox News pay for spreading lies about voter fraud?
1 2 3  Stahl, Jeremy (February 17, 2023). "Tucker Carlson's Dominion Text Messages Are a Thing of Beauty". Slate.
↑  Peters, Jeremy W.; Robertson, Katie (February 16, 2023). "Fox Stars Privately Expressed Disbelief About Election Fraud Claims. 'Crazy Stuff.'". The New York Times. ISSN 0362-4331
↑  Darcy, Oilver (February 17, 2023). "Fox News stars and executives privately trashed Trump's election fraud claims, court document reveals". CNN.
↑  חדשות חוץ, נדחו טענות פוקס ניוז: תביעת הענק שהגישה נגדה יצרנית מכונות ההצבעה תגיע לבית המשפט, באתר כלכליסט, 1 באפריל 2023
↑  חדשות חוץ, המחיר של פייק ניוז: רשת פוקס תשלם 787 מיליון דולר בתביעת דיבה שהוגשה נגדה, באתר כלכליסט, 19 באפריל 2023
| רשתות טלוויזיה עיקריות בארצות הברית |
| --- | --- | --- |
| רשתות מסחריות | ABC • CBS • FOX •‏ NBC • The CW • MyNetworkTV |  |
| רשתות ציבוריות | PBS • ‏PBS Kids • ‏C-SPAN |  |
| כבלים ולוויין | כבלים ולוויין |  |
| ערוצי בידור | USA • SyFy • E! • AMC •‏ TNT •‏ TBS‏ • HBO‏ • Showtime • Comedy Central •‏ FX |  |
| ערוצי חדשות | CNBC • MSNBC • CNN • פוקס ניוז |  |
| ערוצי ספורט | Versus‏ • ESPN‏ |  |
| ערוצי מוזיקה | MTV • VH1 |  |
| ערוצי ילדים ונוער | Cartoon Network • ניקלודיאון • דיסני • Freeform |  |
| ערוצי טבע ומדע | דיסקברי • נשיונל ג'יאוגרפיק |  |
| --- | --- |
בקרת זהויות :  NLI: 987007605667005171  BIBSYS: 6019439  BnF: cb15025523h (data)  GND: 1200685415  ISNI: 0000 0000 9350 6633  LCCN: n2002040248  NKC: xx0322604  SUDOC: 148634877  VIAF: 137398665   WorldCat (עם VIAF): 137398665
חוק איסור הונאה בכשרות

| --- | --- |

 פרטי החוק
 תאריך חקיקה:  28 ביולי 1983
 תאריך חקיקה עברי:  י"ח באב תשמ"ג
 גוף מחוקק:  הכנסת העשירית
 חוברת פרסום:  ספר החוקים 1088, עמ' 128
 הצעת חוק:  ממשלתית
 משרד ממונה:  המשרד לשירותי דת
 מספר תיקונים:  3
 נוסח מלא:  חוק איסור הונאה בכשרות, התשמ״ג–1983
 
תעודת כשרות לבית קפה
חוק איסור הונאה בכשרות, התשמ"ג-1983, מייחד את הסמכות להעניק תעודת כשרות לרבנות הראשית ולרבנים שהוסמכו על-ידה לצורך כך, ולרבנות הצבאית עבור מקומות המגישים אוכל למערכת הביטחון. החוק מהווה הרחבה של סעיף 2 (3) לחוק הרבנות הראשית לישראל המסמיך את מועצת הרבנות הראשית ל:"מתן תעודות הכשר על כשרות".
עיקרי החוק

סעיף 3 קובע כי "בעל בית אוכל לא יציג בכתב את בית האוכל ככשר, אלא אם כן ניתנה לו תעודת הכשר", וכן "בעל בית אוכל שבידו תעודת הכשר ובית האוכל מוצג בכתב ככשר, לא יגיש ולא ימכור בו מצרכים שאינם כשרים לפי דין תורה". כללים אלה חלים על העוסקים בייצור מזון, מכירתו והגשתו במסעדות. מאחר שסמכות זאת ניתנה על פי חוק רק לגופי כשרות רשמיים, גופי כשרות פרטיים עוקפים הנחיה זו באמצעות הימנעות משימוש במילה 'כשר' והחלפתה בציון כי מקום או מוצר נמצאים בהשגחת גוף כשרות מסוים, אולם בג"ץ פסק שגם דרך זו אסורה על־פי החוק.
החוק חל גם על מוצרי מזון מיובאים בהשגחה מחו"ל, וניתן לשווק אותם בישראל ככשרים רק באישור הרבנות הראשית לישראל, שיוצג לצד חותמת ועד הכשרות הזר.
הרבנות הראשית, באמצעות הרבנות המקומית, מעמידה משגיחים במקומות המייצרים מזון, אשר מקבלים לעיתים את שכרם מבעל העסק עצמו. יש הטוענים שדבר זה הוא ניגוד אינטרסים מובהק, שגורם לפגיעה בהקפדה על הכשרות. בעקבות זאת התקבלה החלטה ברבנות הראשית, להעביר את שכרם של משגיחי הכשרות דרך חברת כוח אדם. דבר שיצמצם את ניגוד האינטרסים במידת מה.
בנוסף למשגיחים, מעמידה הרבנות "מפקחים" אשר מקבלים את שכרם מהרבנות, ותפקידם לפקח על עבודת המשגיחים. מפקחים אלו, כיוון שאינם מקבלים את שכרם מבעל העסק, אמורים להיות נקיים יותר מהאינטרסים האמורים.
היסטוריה חקיקתית

החוק אושר בכנסת ב-25 ביולי 1983, ונכנס לתוקף ב-1 בדצמבר 1983.
בתיקון מס' 1, שנחקק בשנת 1991, נוספה לחוק הסמכה של שר הדתות לקבוע אגרה למתן תעודת הכשר למצרך מיובא.
בתיקון מס' 2, שנחקק בשנת 2005, נוספה לחוק הדרישה לסמן מצרך מיובא כשר בסימון היותו של המצרך חלבי, בשרי או פרווה.
היסטוריה חקיקתית > תיקון מס' 3: רפורמת הכשרות של שנת 2022

בנובמבר 2021 נכללה בחוק ההסדרים רפורמה בחוק איסור הונאה בכשרות, שמטרתה להפוך את הרבנות הראשית לישראל ממונופול על הכשרות לרגולטור המפקח על השחקנים בשוק הכשרות. הרפורמה שללה מהרבנות הראשית את המונופול שהיה לה על המילה "כשר".
בנוסף הרפורמה תאפשר לגופי כשרות מקלים יותר מהרבנות הראשית להעניק תעודת כשרות.
עיקרי הרפורמה:
תאגידים עסקיים יוכלו לתת כשרות לבתי עסק בכל רחבי הארץ, הדבר יגרום לתחרות ופתיחת השוק בתחום הכשרות.
תינתן האופציה לתאגידים פרטיים העוסקים בכשרות לבקש רישיון מהרבנות הראשית ולהיחשב לתאגיד כשרות על פי סטנדרטים הלכתיים שקבעה הרבנות הראשית.
יתאפשר לרב עיר שיש לו ניסיון בכשרות ועוד שני רבני מועצות אחרים עם ניסיון בכשרות לקבוע סטנדרט חדש לכשרות בין אם הוא מקל או מחמיר מהסטנדרט שקבעה הרבנות.
רבנים מקומיים ומועצות דתיות ימשיכו לתת אישורי כשרות בישראל בכפוף לניהול תקין, סמכות הלכתית תהיה בראש כל תאגיד.
כוח אכיפה משמעותי יותר יוענק לרבנות כלפי גופי הכשרות הפרטיים.
יוקם מערך פיקוח ארצי על כל נותני הכשרות וכל גוף כשרות בישראל יפוקח על ידי מפקחי הרבנות הראשית לישראל בין אם הוא תאגיד פרטי ובין אם הוא מועצה דתית.
גופי כשרות העומדים בכללים ושקיבלו רישיון לתת כשרות יוכלו לתת כשרות גם על מוצרים מחו"ל. מוצרים אלו יהיו פטורים מבירוקרטיה הקיימת כיום. בנוסף נותני כשרות ויבואנים שיתגלה כי פעלו שלא כדין יענשו בצורה חמורה יותר.
בינואר 2022, נכנס לתוקפו השלב הראשון של הרפורמה שמאפשר לכל רב עיר אשר מחזיק מערך כשרות הכולל מפקחים, לתת כשרות גם מחוץ לתחום העיר שלו. הרבניים הראשיים, הרב יצחק יוסף והרב דוד לאו, פרסמו מכתב חריף נגד הרפורמה, הקורא לרבני ערים שלא לתת כשרות מחוץ לעירם. כמו כן, הרב חיים קניבסקי, הרב גרשון אדלשטיין הרב ושלום כהן פרסמו מכתב האוסר על כלל רבני הערים לתת תעודת כשרות לעיר או יישוב שאינו בתחום אחריותם, ואם ייתנו בניגוד להוראתם – כשרותם תיאסר בכל מקום.
שאר סעיפי הרפורמה, היו אמורים להיכנס לתוקף בתחילת ינואר 2023, אך שלושה ימים לפי המועד המתוכנן לכניסתם לתוקף, השר לשרותי דת, מיכאל מלכיאלי, חתם מיד עם כניסתו לתפקידו, ביום השבעת הממשלה, על דחיית מועד כניסת הרפורמה לתוקף בחצי שנה. בחודש יוני חתם השר על דחיית כניסת הרפורמה לתוקף בחצי שנה נוספת עד סוף שנת 2023.
הערות שוליים

↑  "כללם של דברים, בעיני השאלה המרכזית בפרשנות סעיף 3(א) היא איפוא האם הצגת בית האוכל ככשר מצומצמת להצגתו בכתב במלה "כשר", וכל שמעבר לה מתקבל, או שמא הצגת מערכת של השגחה, גם אם אינה מטעם הרבנות, עלולה להטעות, ותשובתי כשל חברי כי אין די בהשמטת המלה "כשר" כדי להוציא בית אוכל מגדרי החוק. ההשגחה הפרטית בה עסקינן כולה אומרת במהות "כשר" בכתב בלא המלה "כשר"." מתוך פסק־דין בתיק בג"ץ 6494/14.
↑  עתירה לבג"ץ שדרשה שהרבנות הראשית תחויב לאשר כשרות לכל מזון מיובא שיש עליו פיקוח כשרות מחוץ לארץ נדחתה על ידי בית המשפט (בג"ץ 708/09 דוד אלישע ואחרים נ' הרבנות הראשית לישראל ואחרים, ניתן ב־23 ביוני 2010)
↑  יואב פרידמן, הרבנות: אין תוקף לכשרויות בפסטיבל 'לאכול כשר', באתר ynet, 27 באוגוסט 2009
↑  חוק איסור הונאה בכשרות, ס"ח 1088 מיום 28 ביולי 1983, באתר הכנסת
↑  חוק איסור הונאה בכשרות (תיקון), התשנ"א-1991, ס"ח 1350 מיום 26 במרץ 1991
↑  חוק איסור הונאה בכשרות (תיקון מס' 2), התשס"ו-2005, ס"ח 2040 מיום 15 בדצמבר 2005
↑  חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"ב-2021, פרק י"ז: ייעול מערך הכשרות, ס"ח 2933 מ-18 בנובמבר 2021
↑  שחר אילן, סעיף מהפכני בחוק ההסדרים: הפרטת הכשרות וביטול מונופול הרבנות הראשית, באתר כלכליסט, 20 ביולי 2021
↑  בנצי רובין, ‏רפורמת הכשרות | השר מתן כהנא: "תביא לקידוש השם", באתר "סרוגים", 28 באוקטובר 2021
↑  הרבנים הראשיים במכתב משותף נגד רפורמת הכשרות: הרפו ידיכם מקודשי ישראל, באתר ערוץ 7, ‏2021-10-27
↑  קובי נחשוני, רפורמת הכשרות יצאה לדרך; מנהיגי החרדים: חרם על רבנים שייתנו תעודות בערים אחרות, באתר ynet, 2 בינואר 2022
↑  יהודה שלזינגר, חנן גרינווד, מיד אחרי השבעת הממשלה: השר לשירותי דת הנכנס הקפיא את רפורמת הכשרות, באתר ישראל היום
↑  צו התוכנית הכלכלית (תיקוני חקיקה ליישום המדיניות הכלכלית לשנות התקציב 2021 ו–2022) (קביעת תקופת היערכות לעניין סעיף 2 לחוק איסור הונאה בכשרות), התשפ"ג-2023, קובץ התקנות 10694, 28 ביוני 2023
↑  בג"ץ 465/89 אילנה רסקין נ' המועצה הדתית ירושלים, ניתן ב-27 במאי 1990
↑  בג"ץ 7203/00 מעדני אביב אוסובלנסקי בע"מ נ' מועצת הרבנות הראשית, ניתן ב־12 בדצמבר 2001
↑  בג"ץ 77/02 מעדני אביב אוסובלנסקי בע"מ נ' מועצת הרבנות הראשית ואחרים, ניתן ב־5 בספטמבר 2002
↑  אריה דיין, בבית הרב הראשי, בשעת לילה מאוחרת, נערך הדיון בדרכים לעקוף את בג"ץ, באתר הארץ, 22 בספטמבר 2002
↑  בג"ץ 8735/06 פנינה קומפורטי נ' מועצת הרבנות הראשית לישראל, ניתן ב־29 ביוני 2009
↑  דנג"ץ 5766/09 הרבנות הראשית אשדוד נ' פנינה קומפורטי ואחרים, ניתן ב־9 בנובמבר 2009
↑  בג"ץ 8735/06 פנינה קומפורטי נ' מועצת הרבנות הראשית לישראל, ניתן ב־9 במרץ 2010
↑  בג"ץ 11157/03 אירוח גולן בע"מ נ' הרבנות הראשית לישראל ואחרים, ניתן ב־5 בספטמבר 2007
↑  בג"ץ 351/04 מלון פלס בע"מ נ' הרבנות הראשית, המועצה הדתית נתניה ואחרים, ניתן ב־27 בספטמבר 2004
↑  אשר הלפרין, היועץ ויינשטיין בעד תעודות כשרות אלטרנטיביות, אתר לדעת, י"ז אייר תשע"ה
↑  בג"ץ 6494/14 שי גיני ויהונתן ודעי נ' הרבנות הראשית ואחרים, ניתן ב־6 ביוני 2016
שלמה פיוטרקובסקי, בג"ץ: כשרות פרטית - לא חוקית, באתר ערוץ 7, 6 ביוני 2016
↑  יאיר אטינגר, בעקבות פסיקת בג"ץ, הופצו תעודות כשרות אלטרנטיבית בנוסח חדש, באתר הארץ, 17 ביוני 2016
↑  דנג"ץ 5026/16 שי גיני ויהונתן ודעי נ' הרבנות הראשית לישראל ואחרים, ניתן ב־12 בספטמבר 2017
↑  אמרי סדן‏, בג"ץ: בתי עסק לא יוכלו להציג ללקוחות "תעודת כשרות חלופית", באתר וואלה, 12 בספטמבר 2017
ערוצי היוטיוב הישראליים בעלי מספר המנויים הגדול ביותר

מאשה והדוב הוא הערוץ המפרסם תוכניות טלוויזיה הגבוה ביותר ברשימה. הערוץ מפרסם את פרקי הסדרה מאשה והדוב מתורגמים מרוסית לעברית. בתמונה נראה בול דואר שהנפיקה מדינת רוסיה ב-2019 לציון הסדרה המצליחה.
פרס כפתור הזהב של יוטיוב
פרס כפתור הכסף של יוטיוב
נכון לחודש נובמבר 2022, ערוץ היוטיוב הישראלי בעל מספר המנויים (סאבים) הגבוה ביותר ברשת החברתית המקוונת, הוא ערוץ TuTiTu שבבעלות יוסי דהן וטל גמליאל, המפרסם סרטוני אנימציה ומוזיקה לתינוקות, עם כ-5 מיליון מנויים.
הערוץ של כוכבת הרשת והמוזיקאית בר גרינזייד הוא החמישי במספר המנויים עם כ-2.19 מיליון מנויים, והיא האישה ויוצרת התוכן בעברית הגבוה ביותר ברשימה.
הערוץ של המוזיקאי כפיר אוחיון הוא השביעי במספר המנויים עם כ-1.87 מיליון מנויים, והוא הגבר הבודד המוביל ברשימה, בעוד מאשה והדוב הוא הערוץ המפרסם תוכניות טלוויזיה הגבוה ביותר ברשימה עם כ-1.7 מיליון מנויים.
שמונה מתוך עשרת הערוצים המובילים ברשימה מפרסמים תוכן בשפה האנגלית, אחד מהם בעברית, אחד בעברית ואנגלית, ואחד בערבית.
"הכפתורים של יוטיוב" הם פרסים המוענקים על ידי יוטיוב ליוצרים על פי מספר המנויים שלהם. פרס כפתור הכסף, מוענק לערוצים שעברו את רף 100,000 המנויים, פרס כפתור הזהב, מוענק לערוצים שעברו את רף מיליון המנויים, פרס כפתור היהלום, מוענק לערוצים שעברו את רף 10 מיליון המנויים, פרס כפתור בהתאמה אישית, מוענק לערוצים שעברו את רף 50 מיליון המנויים ופרס כפתור היהלום האדום, מוענק לערוצים שעברו את רף 100 מיליון המנויים. בנוסף, קיימים עוד מספר הטבות אשר לא כוללות פרסים פיזיים או הכרזה מיוחדת. ב-2016 נערך לראשונה טקס חגיגי של חלוקת הפרסים בישראל.
היסטוריה של הרשימה

בשנת 2013 הפך שרוטונים לערוץ הישראלי הראשון שצבר 100 אלף עוקבים והשיג את כפתור הכסף. בפברואר 2014 הפך הזמר עומר אדם לאמן הישראלי הראשון שהגיע להישג זה.
הערוץ TuTiTu, היה הראשון שצבר מיליון מנויים והשיג כפתור זהב ובמאי 2020 הפך הזמר אייל גולן לאמן הישראלי הראשון אשר הגיע להישג זה.
ראו גם

ערוצי היוטיוב בעלי מספר המנויים הגדול ביותר
הסרטונים הישראליים הנצפים ביותר ביוטיוב
חשבונות הטוויטר הישראליים הנעקבים ביותר
חשבונות הטיקטוק הישראליים נעקבים ביותר
חשבונות האינסטגרם הישראליים הנעקבים ביותר
ביאורים

↑  בהתחשב בשיקולים אחרים של יוטיוב
↑  להרחבה ראו: תוכנית פרסים ליוצרים של יוטיוב#הטבות ופרסים
↑  הערוץ מסומן גם במקרה שהוא מפרסם תכנים בשפות אחרות בנוסף לתכנים בעברית
↑  כשאין קול בסרטונים בערוץ, מוצגת השפה בה כתובים שמות ותיאורי הסרטונים בערוץ
↑  הערוץ הישראלי
הערות שוליים

↑  אלינור פוקס, ‏הישראלים שכבשו את הפעוטות בעולם, באתר ‏מאקו‏, 26 במרץ 2014
1 2 3  אהוד קינן, ‏כוכבים: סטטיק ובן אל קיבלו פרס מיוטיוב, באתר ‏מאקו‏, 24 בנובמבר 2016
↑  אהוד קינן, ‏כוכבים: סטטיק ובן אל קיבלו פרס מיוטיוב, באתר ‏מאקו‏, 24 בנובמבר 2016
↑  ג'ון בן-זקן, ‏יוטיוב עושה כבוד ליוצרים ולאומנים ישראליים, באתר "אנשים ומחשבים"
↑  חוק יסוד: ישראל – מדינת הלאום של העם היהודי
↑  Top 100 YouTubers Channels in Israel - Socialblade YouTube Stats | YouTube Statistics, socialblade.com (באנגלית)
↑  1.3785313, עולה לו: עומר אדם זכה בפרס "כפתור הכסף" של יוטיוב, באתר הארץ, 26 בפברואר 2014
↑  יאיר מור, כך עומר אדם מקבל עשרות אלפי דולרים מיוטיוב בשנה, באתר אייס, 17 ביוני 2021
↑  "התרגשות גדולה": אייל גולן שבר שיא חדש בישראל, באתר "סרוגים", 27 במאי 2020
הזמר עומר אדם היה לאמן הישראלי הראשון שצבר 100 אלף מנויים ביוטיוב וזכה בכפתור הכסף של יוטיוב
הזמר אייל גולן היה לאמן הישראלי הראשון שצבר מיליון מנויים ביוטיוב וזכה בכפתור הזהב של יוטיוב.
סירכא

סירכא בין הריאה לטרפש הלב.
בהלכה, סירכא בריאה היא אחת משבעים הטרפות שבבהמה, המהווה את מקרה ההטרפה השכיח ביותר בבהמה. הסירכא היא גידול שפיר בדופן החיצונית של הריאה, המעיד על נקב בריאה, שהוא אחד משמונת מיני הטרפה שנאמרו למשה מסיני.
קיימת מחלוקת בראשונים ובאחרונים אילו סירכות מטריפות את הבהמה ואילו אינן אלא ריר שאינו מטריף. בהתאם לכך, קיימות שתי רמות הכשר על בשר הבהמה, הרמה הנמוכה נקראת 'כשר' ולפיה מטריפים רק סירכות שמוסכם שהן מטריפות. הרמה הגבוהה נקראת 'חלק' או 'גלאט' (שמשמעותו 'חלק' ביידיש), ולפיה רק בהמה שהריאה שלה 'חלקה' ונקייה מסירכות שיש לגביהן מחלוקת מקבלת הכשר זה.
מקור הדין

מן התורה אין חובה לבדוק אף אחד משבעים סוגי הטרפות שבבהמה, היות שרוב הבהמות אינן טרפות. אולם החל מתקופת הגאונים התקבל בקרב עם ישראל כולו הנוהג לבדוק את הריאות מסירכות. ישנה מחלוקת ראשונים מהו מקור ותוקף נוהג זה. לדעת כמה ראשונים, תוקף המנהג הוא מדברי חכמים, היות שיש מיעוט המצוי של סירכות בריאה המטריפות את הבהמה, וחכמים קבעו שבכל דיני התורה יש לחשוש למיעוט המצוי ולבדוק היכן שניתן. מנגד, יש אומרים שאין תקנת חכמים כזו, אלא זהו מנהג שהונהג בתקופת הגאונים והתקבל בקרב הציבור.
מקור הדין > מקור היווצרות הסירכא המטריפה

ישנה מחלוקת ראשונים מדוע הסירכא מטריפה, וממילא איך נוצרת 'סירכא'. יש אומרים שהסיבה שסירכא מטריפה, היא מפני שהיא נוצרת מנקב שהיה בריאה, ואף שהסירכא סותמת אותו, בהמשך היא תתנתק והנקב יישאר פתוח ויגרום למותה של הבהמה. ויש אומרים שהסירכא לא נוצרה מנקב, אלא שבעקבות הימתחות הסירכא היא תיתלש מהריאה ויישאר תחתיה נקב שיגרום למותה של הבהמה. ברפואה כיום מקובל שהסירכות נגרמות מדלקת ריאות, שגורמת לדופן הריאה להיעשות חדירה, וחומרים שונים יוצאים מהריאה ומצטברים על דופנה ויוצרים גידולים וקרומים עבים.
'כסדרן' ו'שלא כסדרן'

בתלמוד הבבלי מבואר שיש חילוק בין שני סוגי סירכות: סירכא שהיא 'כסדרן', כלומר נסרכת בין שני מקומות הצמודים זה לזה, כשרה, כי תהליך הנשימה לא אמור לגרום להימתחות הסירכא כך שאולי ייווצר נקב. כשהסירכא 'שלא כסדרן', כלומר נסרכת על שני מקומות בריאה שאינם צמודים זה לזה, היא מטריפה את הבהמה, מפני שברבות הזמן היא עשויה לגרום לדופן הריאה להימתח כך שהסירכא תיתלש ויישאר תחתיה נקב המטריף את הבהמה.
השולחן ערוך והרמ"א נחלקו בשתי מחלוקות בהקשר לסירכות ואופן הטרפתן את הבהמה:
'כסדרן' ו'שלא כסדרן' > המחלוקת בשאלת מיקום הסירכות

לדעת הרשב"א, שכמותו פסק רבי יוסף קארו בשולחן ערוך, בכל מצב שבו אונות הריאה שביניהן הסירכא צמודות זו לזו, הסירכא נחשבת לסירכא 'כסדרן' וכשרה. ואילו לשיטת מהר"י וייל שכמותו פסק הרמ"א, רק אם הסירכא ממוקמת בחצי הפנימי של החריץ שבין האונות, היא נחשבת 'כסדרן'. אבל אם היא בחצי החיצוני או נסרכת מהריאה לדופן החזה, היא נחשבת 'שלא כסדרן' ומטריפה.
'כסדרן' ו'שלא כסדרן' > המחלוקת אם מועילה בדיקה לסירכות

המחלוקת השנייה והעיקרית נוגעת לסירכות 'שלא כסדרן', שהן הטרפות, והיא נוגעת לשתי סוגיות: 1. האם ניתן לקלוף את הסירכא ולבדוק אם יש תחתיה נקב. 2. האם סירכות שניתן להסיר על ידי מיעוך ומשמוש נחשבות סירכות מטריפות.
בדיקת 'ניפוח ובצבוץ'

בתלמוד הבבלי מובאת הנהגתו של רב נחמיה בריה דרב יוסף שהיה בודק ריאה שסירכא מדביקה אותה לדופן בית החזה ב'פשורי', כלומר במים פושרים. ופירשו מפרשי התלמוד שהכוונה היא שהסירו את הסירכא מהריאה, ולאחר מכן ניפחו את הריאה באוויר והכניסו אותה לתוך כלי עם מים כדי לבדוק האם יש יציאת בועות אוויר ממקום הסירכא. אם אכן ישנו בעבוע, הרי שהדבר מעיד על נקב שנמצא תחת הסירכא.
ישנה מחלוקת ראשונים האם בדיקה זו מועילה רק בסירכא הדבוקה בצידה האחד לדופן בית החזה, ובזמן שניכר שישנו חולי בדופן שמסתבר שממנו נוצרה הסירכא, או שהבדיקה מועילה גם כשאין סימנים של חולי בדופן בית החזה. ויש מפליגים ואומרים שבדיקה זו מועילה גם ביחס לסירכא הנתונה בין שתי אונות של הריאה.
בדיקת 'מיעוך ומשמוש'

לדעת מספר ראשונים, שכמותם פסק השולחן ערוך, לא מועילה בדיקה כלשהי לסירכא, ואם נמצאה סירכא במקום מטריף - הבהמה טרפה. אך לדעה אחרת מועילה בדיקת 'מיעוך ומשמוש', שבה מועכים את הסירכא וממשמשים אותה, ואם נימוחה - הרי שהיא לא סירכא חזקה שבכוחה להטריף, והבהמה כשרה.
'כשר' ו'חלק', הבדלים בין 'גלאט' ל'חלק'

בעקבות שתי המחלוקות הללו בדבר כשרות הסירכות, נוצרה חלוקה ברמת הכשרות הניתנת לבשר, כאשר הרמה הנמוכה יותר, המסתמכת על הדעות המקילות משווקת בשר 'כשר', והרמה המהודרת המחמירה כפי השיטות המחמירות, משווקת בשר 'חלק' כלומר שהריאה שחלקה מסירכות, והבשר חלק ונקי משאלות ומחששות.
יש כשרויות בהן יש שתי רמות של כשרות מהודרת: כשרות 'גלאט', הכוללת ריאות עם עד שלוש סירכות (בבד"צים אחרים החשיבו גם זאת כ'חלק'), וכשרות 'חלק' "כמו שהעגל נולד, בלי שום ריעותא". חילוק זה בא בכדי לאפשר לציבור רחב יותר להחמיר ולחשוש לבשר ברמה מהודרת, מחד, ומאידך, נותן את האפשרות לאלו שחפצים בהידור בתכלית ההידור, בייחוד להולכים בשיטת הבית יוסף, וסימנך - הבשר הקרוי "כשר-גלאט" – ביידיש, מיועד לאשכנזים בלבד הנוהגים כמנהג הרמ"א, ואילו הבשר שנקרא "חלק" – בלשון הקודש, מתאים גם לספרדים ההולכים בשיטת ה"בית יוסף".
ראו גם

טרפה
הערות שוליים

↑  רמב"ן, מלחמות ה' מסכת חולין דף ג' עמ' ב' בדפי הרי"ף. רשב"א בחידושיו על מסכת חולין ט, א,ר"ן, ותשב"ץ.
↑  מאירי על מסכת חולין דף ט', עמ' א'. מרדכי על מסכת חולין רמז תרי"ט.
↑  רש"י בתלמוד בבלי, מסכת חולין, דף מ"ו, עמוד ב'.
↑  תוספות (ד"ה 'והיינו') שם.
↑  הרב אליעזר מלמד, כ הערה 6 (בשם 'מאור לכשרות' ח"ג עמ' 126), פניני הלכה, כרך כשרות ב, מכון הר ברכה
↑  תלמוד בבלי, מסכת חולין, דף מ"ו, עמוד ב'
1 2  שולחן ערוך, יורה דעה, סימן ל"ט, סעיף ד' וסעיף י"ח.
↑  ראו להלן.
↑  תלמוד בבלי, מסכת חולין, דף מ"ח, עמוד א'
↑  וכן סוברים רבנו גרשום, רי"ף, רש"י, תוס'.
↑  וכן סוברים ר"ת, רז"ה.
↑  וכן נהגו יהודי מרוקו ועוד מספר קהילות בצפון אפריקה, כמו שכתב על כך בפירוט הרב פרופ' שלמה טולידאנו בספרו 'דברי שלום ואמת' ח"ד עמוד 148.
↑  רשב"א ותשב"ץ.
↑  שולחן ערוך, יורה דעה, סימן ל"ט, סעיף י'
↑  רא"ש, מהר"י וייל.
↑  הבדלים בין גלאט וחלק - כושרות, באתר www.kosharot.co.il
| כשרות |
| --- | --- | --- |
| כשרות הבשר | אבר מן החי • טרפה • סירכא • גיד הנשה • צומת הגידים • סימני הכשרות • עופות טמאים • זרוע, לחיים וקיבה • איסור אכילת חֵלֶב • שחיטה • הכשרת בשר • איסור אכילת דם • בשר שנתעלם מן העין • כחל (כשרות) |  |
| מצוות התלויות בארץ | שמיטה • יובל • טבל • תרומות ומעשרות • חלה • איסור חדש • איסור ערלה • נטע רבעי • כלאי הכרם • פאה •מתנות עניים • ביכורים |  |
| הלכות הרחקה מגויים | חלב נוכרי, גבינת נוכרי וחמאת נוכרי • יין נסך • פת עכו"ם • בישולי גויים |  |
| הכשרת כלים | טבילת כלים • הכשרת כלים • ליבון • נעיצה |  |
| איסורי תורה | בשר בחלב • חמץ בפסח • איסור אכילת שרצים |  |
| איסורי דרבנן ומנהגים | איסור לינת לילה • משקים שנתגלו • איסור אכילת קטניות בפסח • איסור שתיית מים בחילופי תקופות • אכילת דג עם בשר • אכילת דג עם חלב • אוכלים ומשקים שתחת המיטה |  |
| דינים כלליים | איסור והיתר • תערובת • מיעוט המצוי • טעם כעיקר • נותן טעם • נותן טעם לפגם • נ"ט בר נ"ט • דבר דעביד לטעמא • מעמיד • ביטול איסור לכתחילה • איסורים מבטלים זה את זה • כבוש כמבושל • תתאה גבר • מליח כרותח • עבירה מטמטמת |  |
| כשרות בעת החדשה | ירקות ללא חרקים • ג'לטין • משגיח כשרות • שטירל • בראקל |  |
קמעונאות

מוכר מצטלם בחנות מכולת בטנג'יר
סופרמרקט עם מדפים מלאים בסחורה
קמעונאות או קִמְעוֹנוּת (באנגלית: Retail) היא מכירת מוצרים לצרכנים לצריכה פרטית (b2c), בדרך כלל בכמויות קטנות - זאת להבדיל מסיטונאות או סיטונות (באנגלית: Wholesale), שמהותה היא הפצה ומכירת מוצרים בכמות גדולה מהיצרן או היבואן לקמעונאי (b2b או b2b2c), לצורך מכירתם לצרכנים. ישנם גם פורמטים קמעונאיים המוכרים בסיטונאות או כמרקטפלייס.
את המילה טבע יהושע גורדון ב-1924. שורש המילה מהמילה "קמעא" בארמית שמשמעותה "קצת, לשיעורין".
קמעונאות בחנות כלבו בסין
הקמעונאות כוללת תחומים שונים, שהבולטים שבהם הם קמעונאות המזון (חנויות מכולת, צרכניות, חנויות נוחות, סופרמרקטים וכדומה), היגיינה, ניקיון וטיפוח הגוף (פארם), הלבשה והנעלה (אופנה), מוצרים לאחזקת הבית, מכשירי חשמל ביתיים ואלקטרוניקה, ריהוט, ציוד משרדי, צעצועים, ספרים ועוד.
הקמעונאות המסורתית מתרחשת בחנות או בדוכן (נקודות מכירה - pos). במאה ה-20 התפתחו ערוצים קמעונאיים נוספים, כגון קטלוגים קמעונאיים ישירים (d2c), שמהם הצרכן בוחר את המוצרים ומזמין אותם מהקמעונאי בטלפון או בדואר, ובמאה ה-21 התפתחה גם קמעונאות דיגיטלית (איקומרס) - באמצעות חנויות וירטואליות באתרי אינטרנט, או בפלטפורמות תוכן ורשתות חברתיות, המאפשרות לצרכן לבחור מוצרים ולהזמין אותם דרך רשת האינטרנט (און ליין).
יש הכוללים בהגדרת הקמעונאות גם שיווק ומכירת שירותים לצרכן הפרטי, ולא רק מוצרים, כגון שירותי בנקאות, תיירות, תעופה, ביטוח, בריאות וכדומה. אולם בדרך כלל מציין המושג קמעונאות מכירת מוצרים פיזיים מוחשיים ולא שירותים.
המילה קמעונאי (באנגלית retailer) מציינת הן את האדם שעוסק בקמעונאות (כגון החנווני או המוכרות בחנות) והן את הארגון שמפעיל רשת של נקודות או אולמות מכירה קמעונאיות.
לצורך הניהול הקמעונאי התפתחו פתרונות מחשוב (ריטייל טק) הכוללים ניהול עמדות מכירה, ניהול "המשרד האחורי" (Back Office), ניהול המכירה בקו הקופה, ניהול המלאי, ניהול קשר עם הלקוחות ו"מועדון לקוחות", ניהול מבצעים וניהול קידום מכירות.
סוגי קמעונאות

ישנם שלושה סוגים עיקריים של קמעונאות: